BH ปลื้ม กำไร Q1/58 โตกว่า 50% หลังจำนวนผู้ป่วยต่างประเทศพุ่ง
BH รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 974.71 ล้านบาท หรือมีกำไรสุทธิ 1.34 บาทต่อหุ้น หรือเพิ่มขึ้น 53% จากช่วงเดียวกันของปีก่อนที่มีกำไรสุทธิ 638.77 ล้านบาท หรือมีกำไรสุทธิ 0.88 บาทต่อหุ้น

7 พ.ค. 2558

บริษัท โรงพยาบาลบำรุงราษฎร์ จำกัด (มหาชน) หรือ BH รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 974.71 ล้านบาท หรือมีกำไรสุทธิ 1.34 บาทต่อหุ้น หรือเพิ่มขึ้น 53% จากช่วงเดียวกันของปีก่อนที่มีกำไรสุทธิ 638.77 ล้านบาท หรือมีกำไรสุทธิ 0.88 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้จากกิจการโรงพยาบาลเพิ่มขึ้น โดยจำนวนผู้ป่วยนอกและผู้ป่วยในเพิ่มขึ้น 17.9% และ 18.1% ตามลำดับ อีกทั้งมีการเติบโตอย่างแข็งแกร่งของกลุ่มผู้ป่วยต่างประเทศ